આ અંગે મળતી માહિતી અનુસાર મહુવા તાલુકાનાં બામણીયા ચાર રસ્તા નજીકના જે.એસ.ડી મોલમાં હિંદુસ્તાન હાર્ડવેર પ્લાયવુડ એન્ડ ઇલેક્ટ્રિક અને માતાજી સુપર માર્કેટ નામની દુકાનો આવેલી છે. ગતરાત્રિ દરમ્યાન આ બંને દુકાનોને કોઈ અજાણ્યા તસ્કરોએ નિશાન બનાવી હતી. અને દુકાનની પાછળના ભાગની બારો તોડી દુકાનમાં પ્રવેશ કર્યો હતો. તસ્કરો દુકાનમાંથી 12 થી 15 હજારની ચોરી કરી ભાગી ગયા હતા.બીજા દિવસે વહેલી સવારે દુકાન માલિકને જાણ થતાં તેણે અજાણ્યા તસ્કરો વિરુધ્ધ મહુવા પોલીસ મથકે ફરિયાદ આપી હોવાનું જાણવા મળે છે. જ્યારે બીજી તરફ અનાવલ નજીક આવેલ કોષ ગામે ગતરાત્રિ દરમ્યાન ચાર મંદિરોમાં મુકેલ દાનપેટીની કોઈ અજાણ્યા ઇસમો ચોરી કરી ગયા હતા.